

VLADA REPUBLIKE HRVATSKE

Zagreb, 14. svibnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Snježane Sabolek, u vezi s međunarodnim pričuvama Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Snježane Sabolek, u vezi s međunarodnim pričuvama Republike Hrvatske - odgovor Vlade

Zastupnica u Hrvatskome saboru, Snježana Sabolek, postavila je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17, 29/18 i 53/20), zastupničko pitanje u vezi s međunarodnim pričuvama Republike Hrvatske.

Na navedeno zastupničko pitanje Vlada Republike Hrvatske, daje sljedeći odgovor:

Stanje međunarodnih pričuva Republike Hrvatske na kraju ožujka 2020. godine iznosilo je 16.513,6 milijuna eura.

Podaci o visini i strukturi međunarodnih pričuva mogu se naći u tablici H8 Međunarodne pričuve i devizna likvidnost koju Hrvatska narodna banka (u daljnjem tekstu: HNB) redovito svaki mjesec objavljuje na poveznici: <https://www.hnb.hr/statistika/statisticki-podaci/financijski-sektor/sredisnja-banka-hnb/me-unarodne-pricuve> kao i u podacima o inozemnoj imovini HNB-a, što su međunarodne pričuve HNB-a, koji se također mjesečno objavljuju u tablici C1 Bilanca Hrvatske narodne banke na poveznici: <https://www.hnb.hr/statistika/statisticki-podaci/financijski-sektor/sredisnja-banka-hnb/bilanca-hnb-a>.

Nadalje, dodatne informacije o strukturi međunarodnih pričuva Republike Hrvatske (trenutno s podacima za kraj 2018. godine, a uskoro će biti dostupni i podaci za kraj 2019. godine) mogu se naći na HNB-ovoj mrežnoj stranici u rubrici Temeljne funkcije/Međunarodne pričuve/Struktura na poveznici: <https://www.hnb.hr/temeljne-funkcije/medunarodne-pricuve/struktura>.

Također, HNB o stanju, promjenama, strukturi kao i zaradama od upravljanja međunarodnim pričuvama redovito i transparentno izvještava u objavljenim publikacijama Godišnje izvješće i Polugodišnja informacija, koji se kao izvještaji dva puta godišnje upućuju i prezentiraju svim zastupnicima Hrvatskoga sabora, a mogu se pronaći na poveznicama:

<https://www.hnb.hr/analize-i-publikacije/redovne-publikacije/godisnje-izvjesce> <https://www.hnb.hr/analize-i-publikacije/redovne-publikacije/polugodisnja-informacija>.

Eventualno potrebna dodatna obrazloženja u vezi s pitanjem zastupnice, dat će dr. sc. Zdravko Marić, potpredsjednik Vlade Republike Hrvatske i ministar financija.

PREDSJEDNIK

mr. sc. Andrej Plenković